**JAVNI ZAVOD TURIZEM BLED, Ljubljanska cesta 27, 4260 Bled**

ID za DDV: SI10544194, ki ga zastopa Blaž Veber, direktor

(v nadaljevanju organizator)

in

…(naziv, naslov, davčna številka, v primeru podjetja zastopnik)…

(v nadaljevanju: partner)

sklepata naslednjo

**POGODBA O SODELOVANJU**

**V PRODUKTU »KARTICA JULIJSKE ALPE: POLETJE 2024«**

**(za partnerje – ponudnike storitev)**

**Št. - 01 -** … **/2024**

1. člen

Podpisnika uvodoma ugotavljata, da sklepata predmetno pogodbo z namenom sodelovanja na področju razvoja, promocije in distribucije produkta »Kartica Julijske Alpe: Bled«. Produkt »Kartica Julijske Alpe: Bled« je skupna razvojna aktivnost povezovanja ponudbe in pospeševanja sonaravnega razvoja turizma na območju skupnosti Julijske Alpe.

1. člen

Organizator, ki razvija produkt »Kartica Julijske Alpe: Bled« na območju občine Bled in sicer na način, da namerava vsem gostom, ki bodo v kraju opravili vsaj tri nočitve (v nadaljevanju turist), ponuditi brezplačne oblike mobilnosti, ki so vključene v produkt, cilj katerega je čim večja uporaba javnih in okolju prijaznih prevoznih sredstev in s tem krepitev trajnostnega razvoja območja. Turist bo v okviru kartice lahko koristil dogovorjene ugodnosti po vnaprej določenih pogojih, ki jih bo v celoti opredeli organizator.

1. člen

Partner v tej pogodbi predstavlja **partnerja turističnih storitev** na širšem območju Bleda, ki jih ponuja imetnikom »Kartice Julijske Alpe: Bled« (v nadaljevanju: turist) po vnaprej, s strani organizatorja določenih pogojih.

1. člen

Organizator in partner bosta sodelovala na način, da bo partner organizatorju ponudil določeno ponudbo, ki jo bo lahko imetnik kartice - turist koristil pri partnerju med 1.6.2024 in 30.9.2024, partner pa se za vsako koriščenje ugodnosti zavezuje nuditi turistom dogovorjene ugodnosti.

Partner omogoči imetnikom kartice naslednjo ugodnost: seznam brezplačne storitve/ugodnosti/posebne ponudbe

1. člen

Vsak turist, ki bo želel koristiti ugodnost zapisano v 4. členu, se mora izkazati s »Kartico Julijske Alpe: Bled«, katere veljavnost je partner dolžan preveriti.

V kolikor kartica ni veljavna, kupec ni upravičen do koriščenja ugodnosti pri partnerju.

1. člen

Organizator se zavezuje promovirati projekt »Kartica Julijske Alpe: Bled« na način, da bo zagotavljal izdajna mesta, kjer bodo turisti, ki vsaj trikrat prenočijo v destinaciji, lahko pridobili kartico, na podlagi katere bo mogoče uveljavljati ugodnost navedeno v 4. členu.

1. člen

Če se med izvrševanjem dela izkaže, da se partner ne drži pogodbenih pogojev in da ne dela, kot bi moral, in da bo imelo izvršeno delo napake, ga lahko organizator na to opozori in mu določi primeren rok, da svoje delo prilagodi svojim obveznostim.

Če do izteka tega roka partner ne izpolni organizatorjeve zahteve, lahko ta odstopi od pogodbe.

Pogodbeni stranki lahko to pogodbo razdreta tudi s pisnim sporazumom.

1. člen

Zaradi zaupnosti podatkov bo partner med trajanjem te pogodbe, pa tudi po njenem prenehanju, varoval vse osebne podatke turistov in poslovne podatke, katerih objava, oz. posredovanje tretji osebi, bi lahko škodovala interesom organizatorja.

Partner je pri svojem delu dolžan varovati poslovne skrivnosti. Za poslovno skrivnost se štejejo tudi podatki, za katere je očitno, da bi nastala občutna škoda, če bi zanje izvedela nepooblaščena oseba. Partner je odgovoren za kršitve, če je vedel ali bi moral vedeti za tak značaj podatkov.

1. člen

Organizator lahko odstopi od pogodbe o sodelovanju ob vsakem času, ne glede na pogodbene ali zakonske določbe o trajanju predmetne pogodbe, brez odpovednega roka, če:

* partner tudi po njegovem opominu opravlja naloge brez potrebne skrbnosti, tako da se organizatorju dela občutnejša škoda,
* partner krši pogodbene obveznosti,
* partner krši zakonske in druge podzakonske predpise v zvezi z opravljanjem svojega dela, predpise stroke ali v primeru drugih hujših kršitev zakonodaje,
* v drugih primerih, določenih z zakonodajo.

Partner lahko od pogodbe odstopi, kadarkoli, vendar mora gostom nuditi ugodnosti, dogovorjene v tej pogodbi še mesec dni po pisnemu odstopu pogodbe.

Pogodba je sklenjena za obdobje od 1.6.2024 in 30.9.2024.

1. člen

Skrbnik pogodbe s strani organizatorja je Mateja Vilman, [mateja.vilman@visitbled.si](mailto:mateja.vilman@visitbled.si), 045 780 507.

Skrbnik pogodbe s strani partnerja je …(ime, priimek, e-mail naslov, telefon)….

1. člen

Pogodbeni stranki bosta vse spore, nastale iz te pogodbe, poskušali rešiti sporazumno, če pa to ne bo možno, za primer sodnega spora določata stvarno pristojno sodišče v Kranju.

1. člen

Ta pogodba prične veljati z dnem podpisa obeh pogodbenih strank. Pogodba je sklenjena v dveh izvodih, od katerih prejme vsaka pogodbena stranka en izvod.

Bled,

Organizator Partner

JAVNI ZAVOD TURIZEM BLED, …(naziv)…

Blaž Veber, …(predstavnik)…

direktor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_